Source: https://hir.ma/kulfold/mateusz-morawiecki-az-alkotmanybirosagtol-keri-az-uj-birak-statuszat-ketsegbe-vono-legfelsobb-birosagi-dontes-vizsgalatat/754828
Timestamp: 2020-02-17 07:13:59
Document Index: 688220

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Mateusz Morawiecki az alkotmánybíróságtól kéri az új bírák státuszát kétségbe vonó legfelsőbb bírósági döntés vizsgálatát | Hír.ma
Mateusz Morawiecki az alkotmánybíróságtól kéri az új bírák státuszát kétségbe vonó legfelsőbb bírósági döntés vizsgálatát
Szerző: Ancsy itt: Külföld 2020.01.24 10:27
Mateusz Morawiecki lengyel miniszterelnök pénteken az alkotmánybíróságnál indítványozta annak a határozatnak a sürgős vizsgálatát, amelyben előző este a legfelsőbb bíróság kétségbe vonta a Jog és Igazságosság (PiS) párt kormányzása idején kinevezett bírák legitimitását - közölte a lengyel kormányfő szóvivője. Piotr Müller sajtótájékoztatóján azt az álláspontot fogalmazta meg, hogy a bírák kinevezését szabályozó törvények hatályon kívül helyezése kizárólag az alkotmánybíróság hatáskörébe tartozik, a legfelsőbb bíróság ebben nem illetékes. Az utóbbi szerv abban sem illetékes, hogy megállapítsa, ki számít bírónak, és ki nem, ez az alaptörvény szerint az államfőre tartozik - szögezte le Müller.
A legfelsőbb bíróság hatvan, az előző kormányok idején kinevezett tagja csütörtökön - annak ellenére, hogy az alkotmánybíróság előző nap az ülésüket felfüggesztette - határozatot adott ki, mellyel szabálytalannak minősítettek minden olyan jövőbeni pert, amelyben a 2015 óta hivatalban lévő PiS-kormányzat idején kinevezett bírók ítélkeznek.
Heti horoszkóp (február 17. – február 23.)
Migránsokkal teli furgont fogott el az észak-macedón rendőrség
külföld Mateusz Morawiecki Alkotmánybíróság legfelsőbb bíróság bírák státusza lengyel miniszterelnök